Komisijos reglamentas (EB) Nr. 2452/2000
2000 m. lapkričio 7 d.
iš dalies keičiantis Reglamentą (EB) Nr. 2808/98, išdėstantį išsamias žemės ūkio pinigų sistemos taikymo taisykles eurui žemės ūkyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio pinigų politikos priemones dėl euro [1], ypač į jo 9 straipsnį,
kadangi:
(1) Reglamento (EB) Nr. 2799/98 5 straipsnis numato galimybę skirti žemės ūkio pinigų politikos kompensacijas struktūrinio arba aplinkosauginio pobūdžio priemonėms tais atvejais, kai įvykio dieną taikomas keitimo kursas yra žemesnis už tą, kuris buvo taikytas anksčiau.
(2) Pirmiau minėtos priemonės apibrėžiamos 1998 m. gruodžio 22 d. Komisijos reglamento (EB) Nr. 2808/98 10 straipsnyje, išdėstančiame išsamias žemės ūkio pinigų sistemos taikymo taisykles eurui žemės ūkyje [2], su pakeitimais, padarytais Reglamentu (EB) Nr. 1410/1999 [3].
(3) Tačiau 1999 m. gegužės 17 d. Tarybos reglamentas (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai, iš dalies pakeičiantis ir panaikinantis tam tikrus reglamentus [4], pateikia naujas struktūrinio ir aplinkosauginio pobūdžio priemones.
(4) Esamos nuorodos turi būti atitinkamai papildytos nuorodomis, kylančiomis iš Reglamento (EB) Nr. 1257/1999.
(5) Šiame reglamente numatytos priemonės atitinka atitinkamų Vadybos komitetų nuomones,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2808/98 10 straipsnio 3 dalis papildoma taip:
"arba paminėtieji Tarybos reglamento (EB) Nr. 1257/1999 [5] II, IV, V, VI arba VIII skyriuose."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2000 m. lapkričio 7 d.